Erfjord kirke

Erfjord kirke (Erfjord kyrkje) er en enskipet langkirke fra 1877 i Suldal kommune, Rogaland fylke. Kirken ligger i Erfjord sogn og tilhører Ryfylke prosti. Byggverket er i tømmer og har 180 plasser. Arkitekt for kirken var T. Tengesdal. Av inventar kan nevnes altertavlen med motivet «Jesus i bønn» av Ole Frøvig. Altertavlen er en kopi av Marcus Grønvolds altertavle i Johanneskirken i Bergen. Orgelet er et pipeorgel med 10 stemmer fra Verschueren Orgelbouw. Prekestolen er enkel og utført i en lys tresort. Ved alteret er det plassert en lysglobe. Det er kirkegård ved kirken. Referanser Litteratur Alf Henry Rasmussen (1993). «Erfjord kyrkje». Våre kirker. Norsk kirkeleksikon. Kirkenær: Vanebo forlag. s. 419. ISBN 82-75-27022-7. Eksterne lenker (no) «Erfjord kirke». Kirkesøk. Den norske kirke. (no) «Erfjord kirke». Kulturminnesøk. Riksantikvaren – Direktoratet for kulturminneforvaltning.